EkBass/fiwiki-20250220-pages-articles huggingface dataset:
Christiane Legrand

Christiane Legrand (21. elokuuta 1930 Aix-les-Bains, Rhône-Alpes, Ranska – 1. marraskuuta 2011Arts Journal) oli ranskalainen jazzlaulaja, Swingle Singersin solisti. Legrandin isä oli orkesterinjohtaja, elokuvasäveltäjä Raymond Legrand ja veli elokuvasäveltäjä Michel Legrand. Legrand lauloi 1950-luvulla yhtyeissä Les Blue Stars ja Double Six of Paris. Hän oli Swingle Singersin alkuperäinen soolosopraano, ja hän lauloi Madame Emeryn laulut elokuvassa Cherbourgin sateenvarjot, jonka musiikin on säveltänyt hänen veljensä Michel Legrand. Elokuvassa Rochefortin tytöt hän lauloi Judithin laulajamat laulut. Hän on tehnyt ranskankielisen dubbauksen nimiroolille elokuvassa film Maija Poppanen (1964). Legrand lauloi sopraanoa kappaleessa "Fires (Which Burn Brightly)" Procol Harumin vuonna 1973 ilmestyneellä albumilla Grand Hotel. ==Filmografia== * Maija Poppanen, 1964, ohjaus Robert Stevenson * Cherbourgin sateenvarjot ohjaus Jacques Demy : Madame Emery (laulu) 1964 * Rochefortin tytöt, 1967, ohjaus Jacques Demy : Judith (laulu) * Seikkailijat, 1967, ohjaus Robert Enrico (laulu) * Aasinnahka , 1970, ohjaus Jacques Demy : La Fée des Lilas (laulu) * Kaunotar ja hirviö, 1991, ohjaus Gary Trousdale ja Kirk Wise : Mme Samovar (laulu) 2. dubbaus ==Lähteet== ==Aiheesta muualla== * Luokka:Vuonna 1930 syntyneet Luokka:Vuonna 2011 kuolleet Luokka:Ranskalaiset laulajat
Byrne

Byrne on muun muassa seuraavien henkilöiden sukunimi: * Anthony Byrne (1930–2013), irlantilainen nyrkkeilijä * Brendan Byrne (1924–2018), yhdysvaltalainen demokraattipoliitikko * Charlotte Byrne (”Charlotte Dacre” tai ”Rosa Matilda”, 1772–1825), englantilainen kirjoittaja. * David Byrne (s. 1952), yhdysvaltalainen säveltäjä ja muusikko * Gabriel Byrne (s. 1952), irlantilainen näyttelijä * Gay Byrne (1934–2019), irlantilainen tv-juontaja * Gerry Byrne (1938–2015), englantilainen jalkapalloilija * Hugh Keays-Byrne (1947–2020), brittiläis-australialainen näyttelijä * Jasmine Byrne (s. 1985), yhdysvaltalainen pornonäyttelijä ja malli * John Byrne (s. 1950), englantilainen sarjakuvapiirtäjä * Lorna Byrne (s. 1953), irlantilainen kirjailija * Mathilda Hodgkins-Byrne (s. 1994), brittiläinen soutaja * Michael Byrne (s. 1943), englantilainen näyttelijä * Nicky Byrne (s. 1978), irlantilainen laulaja * Rhonda Byrne (s. 1952), australialainen kirjailija ja tv-tuottaja * Roger Byrne (1929–1958), englantilainen jalkapalloilija * Rory Byrne (s. 1944), eteläafrikkalainen Formula 1 -autonsuunnittelija * Rose Byrne (s. 1979), australialainen näyttelijä * Scarlett Byrne (s. 1990), brittiläinen näyttelijä * Simon Byrne (1806–1833), irlantilainen nyrkkeilijä * Tommy Byrne (1919–2007), yhdysvaltalainen baseballpelaaja ja poliitikko * Tommy Byrne (s. 1958), irlantilainen moottoriurheilija
Von Albedyl

Von Albedyl on Ruotsin ritarihuoneeseen kirjoitettu vapaaherrallinen aatelissuku numero 182. Nimellä d'Albedyhll tunnettu suku oli alun perin Italiasta kotoisin, mistä se muutti 1300-luvulla Liivinmaalle. Sukuun kuuluivat: * Krister Henrik d'Albedyhll (1679-1750), Kaarle XII:n uskottu ja vuodesta 1717 ratsuväen kenraalimajuri sekä vuosina 1736-1747 Itä-Göötanmaan maaherra. * Krister Henrik d'Albedyhll (1679-1750), diplomaatti. * Vapaaherrallisen suvun perustaja Henric Otto Albedyl (s. 1666 Liivinmaalla) oli kansainvälinen seikkailija ja palkkasotilas, joka aloitti uransa värväytymällä musketööriksi keisarillisen armeijan palvelukseen 1683. Hän siirtyi 1685 Pohjanmaan prikaatiin ja lähetettiin Bremeniin, missä kahdessa vuodessa kohosi kapteeniksi. Albedyl palveli 1691 Sachen-Gothan prinssin joukoissa, 1692 hän siirtyi englantilaisten palkkalistoille ja seurasi joukkoja Italiaan 1694. Täältä Albedyl siirtyi Plessenburgin komendantiksi Frankeniin ja 1698 hänestä tuli ministeri Puolassa ja 1699 myös Puolan armeijan kenraalimajuri. Vuonna 1707 Albedyl palasi Ruotsin armeijan palkkalistoille (saatuaan sitä ennen takaisin valtion takavarikoiman omaisuutensa) ja 1712 hänestä tuli ratsuväen kenraalimajuri ja 1719 Riian kuvernööri. Loisteliaan uransa ansiosta, jonka aikana hän osallistui useisiin taisteluihin ja aateliskirjan mukaan jäi vangiksi monta kertaa, hänet korotettiin vapaaherraksi vuonna 1720. Von Albedyl kuoli 1738 Hampurissa. Anrep, s. 37 Myös von Adbedyl-suvun muut jäsenet jatkoivat kiertelevää kansainvälistä uraansa eri maiden armeijoissa. Otto von Albedyl liittyi Saksin joukkoihin ja Otto Fritz von Albedyl siirtyi Englantiin, missä hänestä tuli kuninkaan kamariherra. == Lähteet == * === Viitteet === Luokka:Ruotsin aateli Luokka:Baltian aateli
The Fabulettes

The Fabulettes on suomalainen naislauluyhtye, joka on esittänyt soul- vaikutteista musiikkia 1990-luvulta lähtien.Jatzofrenia, YLE Radio 1, 30. lokakuuta 2011, toim. Veli-Pekka Heinonen. Yhtyeen jäsenet ovat nykyään Mari Hatakka, Tiina Isohanni ja Saara Soisalo. Vuonna 2011 yhtye oli mukana 5. toukokuuta Helsingin Savoy-teatterissa järjestetyssä konsertissa UMO Rytmi: Soul NightUMO Rytmi: Soul Night Viitattu 4.11.2011. Sam Huberin ja Ronjan taustalaulajina. Konsertista kuultiin tallenne YLE Radio 1:ssä. == Lähteet == Luokka:Suomalaiset lauluyhtyeet Luokka:1990-luvun yhtyeet ja sooloartistit == Aiheesta muualla == * The Fabulettes FaceBookissa Viitattu 4.11.2011.
Another Night

Another Night on brittiläisen Camel-yhtyeen kappale vuonna 1976 julkaistulta albumilta Moonmadness. Myös singlenä julkaistun kappaleen kirjoittivat kitaristi Andrew Latimer, kosketinsoittaja Peter Bardens ja rumpali Andy Ward.Camel: Moonmadness-albumin CD-version kansilehti (Decca/Universal 8829312) Kappaleen kitarariffissä on mukana pieniä hard rock -vaikutteita. Kappaleen singleversio on huomattavasti albumiversiota lyhyempi; albumiversio kestää lähes seitsemän minuuttia, singleversion ollessa editoitu vajaaseen kolmeen ja puoleen minuuttiin. Singlen B-puolella on liveversio Moonmadness- albumin päätösraidasta ”Lunar Sea”. Singlen julkaisi Britanniassa Decca Records ja Yhdysvalloissa Janus Records. Moonmadness-albumilla on yhtyeen jokaisen jäsenen persoonaa kuvaava kappale. ”Another Night” kuvaa basisti Doug Fergusonia. == Kappaleet == ;A-puoli # ;B-puoli # * * == Lähteet == Luokka:Vuoden 1976 kappaleet Luokka:Brittiläiset rockkappaleet Luokka:Progressiiviset rockkappaleet
Nankai

Nankai on yli miljoonan asukkaan kaupunkipiiri Tianjinin kaupungissa Kiinassa. Nankain kaupunkipiirissä on Tianjinin museo, Tianjinin radio- ja televisiotorni. Nankaissa on kaksi yliopistoa: Tianjinin yliopisto ja Nankain yliopisto. Nankai sijaitsee Tianjinin lounaisosassa. Se on alavaa aluetta, pohjoisosat jonkun verran korkeammalla kuin eteläosat. Idässä ja pohjoisessa sitä rajaavat Haihe- ja Weijin -joet ja niitä yhdistävä kanava, Qiangzi ja Hongqi virtaavat alueen poikki pohjoisesta etelään. Vuoden 2010 laskennassa Nankain väkiluku oli 1,018 miljoonaa, arvio vuodelle 2016 oli 1,145 miljoonaa. Kuva:9th Building of Tianjin University.jpg|Tianjin University Kuva:Main Building of Nankai University 2015-08-04.jpg|Nankain yliopiston päärakennus. == Lähteet == == Aiheesta muualla == * http://www.tjnk.gov.cn/english/ Luokka:Tianjin Luokka:Kiinan piirikuntatason alueet
578 Happelia

578 Happelia on Marsin ja Jupiterin välisellä alueella, asteroidivyöhykkeellä eli päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1905. Pikkuplaneetta sai nimensä maalari Carl Happelin mukaan. Ennen kuin tämä asteroidi sai nimensä, se tunnettiin väliaikaisella tunnuksella 1905 RZ. Happelian läpimitta on noin 69 kilometriä ja pyörähdysaika eli vuorokauden pituus sen pinnalla on noin 10,06 tuntia. ==Lähteet== *JPL Small-Body Database Browser: 578 Happelia (1905 RZ) *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Hyria koulutus

Hyria koulutus on yhtiö, joka järjestää ammatillista koulutusta pääasiassa Hyvinkäällä ja Riihimäellä. Hyrian omistavat Hyvinkään kaupunki, Riihimäen kaupunki, Hausjärven kunta, Lopen kunta ja Hyvinkään–Riihimäen Seudun Ammattikoulutussäätiö. Toimipisteitä Hyria koulutuksella on seitsemällä eri paikkakunnalla. Toimipisteet sijaitsevat pääsääntöisesti Hyvinkäällä ja Riihimäellä, koulutuksia järjestetään myös valtakunnallisesti. Opiskelijoita on vuosittain lähes 11 000, joista nuoriso-opiskelijoita noin 2 700 (Hyria ammattiopisto). Suurin osa nuoriso-opiskelijoista suorittaa ammatillista perustutkintoa. Aikuisopiskelijoina Hyriassa opiskelee vuosittain noin 3 700 tutkintoon tähtäävässä koulutuksessa. Lyhytkoulutuksissa käy vuosittain lähes 4 000 aikuisopiskelijaa. Vuonna 2009 Hyrialla oli 17 toimipistettä kymmenellä paikkakunnalla. Henkilökuntaa Hyrian palveluksessa on 515, joista 474 kokoaikaisia ja 378 vakituisia (31.12.2010). Hyrian vuoden 2010 liikevoitto oli 891 395,36 euroa. == Historia == Hyria koulutus aloitti toimintansa elokuussa 2009. Kolmen koulutuksenjärjestäjän toiminnot yhdistettiin ja Hyvinkään-Riihimäen alueen ammatillinen koulutus liitettiin yhden toimijan alle. Hyria koulutukseen yhdistyivät Hyvinkään kaupungin, Riihimäen ammattioppilaitoksen kuntayhtymän ja Hyvinkään-Riihimäen Ammattikoulutussäätiön oppilaitokset, jotka muodostavat yhden hallinnollisen kokonaisuuden. Hyriaan liitetyt oppilaitokset olivat Hyvinkään ammattioppilaitos, Hyvinkään kauppaoppilaitos, Hyvinkään taidekoulu, Hyvinkään terveydenhuolto-oppilaitos, Uudenmaan maaseutuopisto, Hyvinkään-Riihimäen aikuiskoulutuskeskus, Riihimäen ammattioppilaitos ja alueen Oppisopimuskeskus. == Lähteet == == Aiheesta muualla == * Luokka:Aikuiskoulutus Luokka:Hyvinkään oppilaitokset Luokka:Riihimäen oppilaitokset Luokka:Suomen ammattioppilaitokset
Santa (elokuva)

Santa on vuonna 2014 ensi-iltansa saanut suomalais-liettualainen jouluaiheinen elokuva, jonka on käsikirjoittanut ja ohjannut Marius Ivaskevieius. Elokuvan pääosassa esiintyy Tommi Korpela. Santaa kuvattiin Rovaniemellä kesällä 2012. Elokuva sai ensi-iltansa Liettuassa 31. joulukuuta 2014. == Rooleissa == == Lähteet == == Aiheesta muualla == * Luokka:Vuoden 2014 suomalaiset elokuvat Luokka:Liettualaiset elokuvat Luokka:Suomalaiset monikieliset elokuvat Luokka:Jouluelokuvat
Almfelt

Almfelt on Ruotsin ritarihuoneeseen kirjoitettu aatelissuku numero 2079. Suku on lähtöisin Almbyn kyläsrä Örebrosta, missä Peter Almqvist syntyi. Hänestä tuli Kreivi Dohnan rykmentin pastori ja hän avioitui rykmentin kapteenin Wittrockin tyttären kanssa. Vaimo oli kotoisin Holsteinista. Anrep, s. 37 Suvun tunnettuja jäseniä ovat: * Lorentz Peter Almqvist (1739-1807), joka palveli sekä Preussin (1762) että Puolan (1764) joukoissa. Palattuaan kotimaahansa Almqvist siirrettiin Suomeen kevyeen ratsuväkeen vuonna 1771. Hänet aateloitiin vuonna 1772 nimellä Almfelt. 1785 hänestä tuli Jämtlandin rykmentin eversti ja vuonna 1789 hän osallistui valtiopäiville, jossa hänet samoin kuin muut kuningas Kustaa III:n vastustajat vangittiin. Almfelt vietti tämän jälkeen kaksi vuotta Varbergin vankilalinnoituksessa.Anrep, s. 38Tietosanakirja, palsta 131Berättelser ur Svenska historien, s. 204 * Johan Almqvist (1743-1801). Hän liittyi vapaaehtoisena Ruotsin armeijaan, mutta siirtyi sitten Preussin ja Puolan palvelukseen, mistä palattuaan aateloitiin nimellä Almfelt. ==Lähteet== * * * ===Viitteet=== Luokka:Ruotsin aateli
Jumissa

Jumissa (Parked) on Darragh Byrnen ohjaama suomalais-irlantilainen draamaelokuva vuodelta 2010. Elokuvan pääosissa näyttelevät Colm Meaney, Colin Morgan ja Milka Ahlroth. Elokuvaa kuvattiin tammi- ja helmikuussa 2010. Elokuvan tuotti suomalainen tuotantoyhtiö Helsinki-filmi. == Lähteet == * http://www.ses.fi/fi/elokuva.asp?id=1137 == Aiheesta muualla == * * Luokka:Suomalaiset draamaelokuvat Luokka:Vuoden 2010 suomalaiset elokuvat Luokka:Irlantilaiset elokuvat
Alströmer

Alströmer oli Ruotsin ritarihuoneeseen kirjoitettu aatelissuku numero 1938 ja vapaaherrallinen suku numero 302. Suku on kotoisin Alignäsistä, jossa Thore Carlsson (1652–1702) oli köyhä porvari.Anrep, s. 38 Suvun tunnettuja jäseniä olivat: * Jonas Alström (1685–1761), joka vuonna 1731 aateloitiin nimellä Alströmer. Alströmer oleskeli nuorena Lontoossa ja palattuaan takaisin 1724 Ruotsiin hän perusti synnyinkaupunkiinsa kutomatehtaan. Sen lisäksi Alströmer toimi mm. tupakkatehtailijana sekä kirjailijana. Hänet aateloitiin vuonna 1751.Tietosanakirja, palsta 301 * Patrick Alströmer (1733–1804). Hän toimi tehtailijana sekä kauppiaana sekä harrasti tieteitä. Alströmer toimi Itä- Intian kauppakomppanian johtajana 1777. Hänet korotettiin vapaaherraksi vuonna 1778.Anrep, s. 39 * Claes Alströmer (1736–1794) korotettiin vapaaherraksi vuonna 1778. Hän matkusteli laajasti ja toi Pohjois-Amerikasta kasveja Linnélle, joka nimesi yhden kukista Alströmerin mukaan nimellä Alstroemaria Peregrina.Anrep, s. 40 == Lähteet == * * === Viitteet === Luokka:Ruotsin aateli
Linnavuori (Nokia)

pienoiskuva|Linnavuoren kirjasto Linnavuori on Nokian 13. kaupunginosa. Linnavuoren asuinalue on syntynyt jatkosodan aikana Linnavuorelle rakennetun lentokoneteollisuuden käyttämän työväen asuinalueeksi.http://peda.net/veraja/nokia/linnavuori/historia Linnavuoren historiaPirkanmaan lukemisto, s. 44 Linnavuoren asukasluku vuonna 1990 oli 878 henkeähttp://www.siuro.net/index.php?section=45 Siuron Historia ja vuonna 2015 se oli 793. Alueella sijaitsee muinaisjäännös nimeltä Siuron muinaislinna. ==Yrityksiä Linnavuoressa== Valtion Lentokonetehtaan Linnavuoren moottoritehdas on toiminut siellä vuodesta 1943 lähtien. Tehdas toimi alkuvaiheissaan VL Myrsky -hävittäjän kokoonpanotehtaana ja valmisti myöhemmin lentokoneiden valmistukseen tarvittuja osia, kuten moottoreita.Historia - AGCO Sisu Power Sotien jälkeen Linnavuoren tehdas oli mukana sotakorvauksissa toimittaen vuosina 1944-1952 kuunarilaivoihin tarkoitettuja raskaita raakaöljymootoreita yhteensä 60 kpl, veturidieselmoottoreita 100 kpl ja 450 kpl ilmakompressoreita. Nykyään dieselmoottorien valmistus on amerikkalaisomistuksessa ja nimeltään Agco Power.Dieselmoottoreiden maailman merkki - AGCO Sisu Power http://www.sak.fi/suomi/tietoasaksta.jsp?location1=4&sl2;=4&sl3;=8&sl4;=1&ao;=aluetoiminta&ajankohtaista;=yes&alue;=pirkanmaa&id;=30830 Linnavuori oli valtio valtiossa, nyt nuoria kokoonpanijoitaPirkanmaan lukemisto, s. 336Valmet, s. 29 Kaasuturbiinien ja dieselmoottorien huoltotoiminnot ovat osa Patria-konsernia. ==Lähteet== * Pirkanmaan lukemisto, Pirkanmaan maakuntaliitto, 1970 * Björklund, Nils G.:Valmet: Asetehtaiden muuntuminen kansainväliseksi suuryhtiöksi, Helsinki: Valmet, 1990 ISBN 952-90-2552-1 ===Viitteet=== ==Kirjallisuutta== * K. V. Kaukovalta, K. Jaakkola, Aug. Sorila, Pirkkalan historia, Pirkkalan kunta, Pirkkala, 1934 * *
Simo Routarinne

Simo Routarinne (s. 31. maaliskuuta 1962) on suomalainen näyttelijä, ohjaaja ja käsikirjoittaja sekä luova johtaja ja vuorovaikutusmuotoilija yrityksessä Proimpro Oy, joka tarjoaa vuorovaikutusvalmennusta ja fasilitointipalveluita yrityksille ja yhteisöille. Hän on perustajajäsen Stella Polaris -improvisaatioteatteriryhmässä. Simo Routarinne on kirjoittanut kaksi tietokirjaa: Improvisoi! (Tammi 2004) ja Valta ja vuorovaikutus (Tammi 2007) . Routarinteen merkittävin tähänastinen rooli valkokankaalla on Jyrki Koski elokuvassa Kukkia ja sidontaa. Routarinne on myös näytellyt Sydänjää- televisiosarjassa Petriä. Hän on myös ääninäytellyt Poopchevin roolin animaatioelokuvassa Kärpäsenä kuuhun. Routarinne on koulutukseltaan teatteritaiteen maisteri.Tekijät Pro Impro == Yksityiselämä == Routarinteen vaimo on Sara Routarinne, ja he asuvat Vantaan Hiekkaharjussa. == Elokuvat == Vuosi Elokuva Rooli 2004 Kukkia ja sidontaa Jyrki Koski == Televisiosarjat == Vuosi Sarja Rooli 1989 Seitsemän veljestä 1998 Team Ahma lääkäri 1999-2000 Ratikka-Raimo Mikko Rantala 2001 Ei yhtään onnellista päivää 2002 Vapaa pudotus useita rooleja 2002-2003 Hupiklubi useita rooleja 2007 Sydänjää Petri 2012 Maailma on valmis 2021 Nyrkki pankkivirkailija 2023 Lahti 2001 Bror-Erik Wallenius == Ääninäyttelijänä == ==Lähteet== *http://www.imdb.com/name/nm0746122/ *https://www.elonet.fi/fi/henkilo/236769 *http://www.proimpro.fi/Sivusto/Tekij%C3%A4t.html === Viitteet === Luokka:Suomalaiset näyttelijät Luokka:Suomalaiset improvisoijat Luokka:Vuonna 1962 syntyneet Luokka:Elävät henkilöt
Eino Kellberg

Eino Antero Kellberg (12. elokuuta 1908 Iisalmen maalaiskunta – 31. heinäkuuta 1978 Iisalmi) oli suomalainen kauppias ja kirjailija. Kellbergin isä oli mäkitupalainen Paavo Kellberg joka oli työmiehenä Iisalmen pappilassa ja tunsi kirjailija Juhani Ahon. Eino Kellberg työskenteli suutarina ja rautateillä kunnes hän sai kerättyä varoja oman kauppaliikkeen perustamiseen. Vaikka kaupan hoito veikin aikaa Kellberg ehti lukea myös kirjallisuutta ja hänen suosikkikirjailijoihinsa kuuluivat Aleksis Kivi, Juhani Aho, Jack London ja Pentti Haanpää. Kellberg voitti Gummeruksen järjestämän historiallisten romaanien kirjoituskilpailun teoksellaan Kylä kapinan rajalla joka kertoi omakohtaisiin kokemuksiin perustuen vuosien 1917–1918 tapahtumista Iisalmen seudulla. Kirjailija Aarno Kellberg on Eino Kellbergin poika. == Teoksia == * Kylä kapinan rajalla. Gummerus 1973 == Lähteet == * * Pirjo Nenola : Kellbergin esikoiskirja vuoden 1918 tapahtumista, Iisalmen Sanomat 11.8.2008 Luokka:Suomalaiset kirjailijat Luokka:Suomalaiset kauppiaat Luokka:Vuonna 1908 syntyneet Luokka:Vuonna 1978 kuolleet
Reuhurinteen ala-aste

Reuhurinne on Tuula Kallioniemen kirjoittama kirjasarja. Reuhurinteen ala- asteella kaikki oppilaat, ekaluokkalaisista kuutosin, mahtuvat samaan luokkaan. Opettaja on nimeltään Aapeli Käki. Oppilaita ovat muun muassa Ryyni, Ötö, Vatanen ja Rosita. Reuhurinteen koulussa arkisimmistakin pikku asioista saattaa paisua uskomaton soppa. Eikä ihme, sillä samaan luokkaan mahtuvat kaikki koulun oppilaat ekaluokkalaisista kuudesluokkalaisiin. Jokainen päivä on seikkailu myös opettaja Aapeli Käelle, joka yrittää parhaansa mukaan paimentaa katrastaan opintiellä. Tuula Kallioniemen sarja ilmestyi alun perin vuosina 1997-2001. Reuhurinne 1 sisältää teokset Reuhurinteen ala-aste ja Pusuja ja pulmia. Reuhurinne 2 sisältää teokset Mörköjä ja sankareita, Tähtiä ja tumpeloita ja Velmuja ja vintiöitä. Nämä teokset kuvittivat Aino Havukainen ja Sami Toivonen. Kirjasarja jäi kirjan Velmuja ja vintiöitä jälkeen pitkäksi aikaa tauolle, kunnes se sai vuonna 2011 jatkoa. Tämä uudempi sarja esittelee uudet oppilaat, sillä vuosia on kulunut edellisestä osasta. Koulun opettajana on edelleen Aapeli Käki ja Soppa-Nestori esiintyy myös, tosin tällä kertaa koulunkäyntiavustajana. Kirjoja on ilmestynyt toistaiseksi seitsemän: Kaahailua ja kepposia, Aaveita ja avaruusolentoja, Faneja ja fossiileja, Hässäkkää ja hätähousuja, Eläköön reuhurinne, Räppiä ja rettelöitä ja Kirjoja ja kummituksia. Nämä teokset on kuvittanut Jii Roikonen. Luokka:Suomalaiset kirjasarjat Luokka:Suomalaiset lastenkirjat
Ruslania

Ruslania Books Oy on venäläisten kirjojen ja lehtien maahantuoja, nettikauppa ja jälleenmyyjä. Agopovien perheen vuonna 1986 perustama Ruslania tuo maahan venäläisiä kirjoja, nuotteja, lehtiä, lautapelejä, kalentereita ja julisteita. Yrityksen toimitilat ovat Helsingissä. Ruslania on kustantanut maataloussanaston, Sinuhe egyptiläisen venäjäksi, tekniikan sanakirjan, kaksi talouden ja kaupan sanakirjaa sekä Osmo Jussilan Suomen suuriruhtinaskunta -kirjan venäjännöksen. Ruslania on vientiyhtiö, joka palvelee verkkokauppansa avulla asiakkaita kaikissa maanosissa. Suurimmat asiakasryhmät ovat yksityisasiakkaat, koulut, soitonopettajat ja -oppilaat, kirjastot, valtionhallinto. Ruslania on myös tukkuri, jolla on maailmanlaajuinen jälleenmyyjien kirjakauppaverkosto. Ruslanian toimitusjohtajana toimii Andreas Agopov, eMBA (synt. 1979). Ruslania toimii huhtikuusta 2020 alkaen nettikauppana ilman kivijalkamyymälää. Yrityksen pääkonttori sijaitsee osoitteessa Kuortaneenkatu 3, 00520 Helsinki. == Lähteet == * Huvudstadsbladet 7.3.2022 * Helsingin sanomat 2020 * Tampereen Tiima 2017 * Tsilari 2016 * HS NYT 2015 * Helsingin Sanomat 2013 * Lauttakylän Sanomat 2012 * Kamppi-Eira, Nro 14 2011 * Kaleva 29.4.2009 (.pdf) * Metro 9.3.2009 * Karjalainen 30.1.2009 * HAAGA-HELIA Signals 2008 syksy * Fintra 2008 (.pdf) * Kauppalehti 2007 * Multiprint 2007 * Rondo 2006 * Helsingin uutiset 2005 * Kamppi-Eira 2005 == Aiheesta muualla == * Ruslanian kotisivut Luokka:Suomalaiset kirjakaupat Luokka:Suomalaiset kirjankustantamot
Antti Koskelin

Antti Koskelin (s. 1970) on suomalainen yritysjohtaja. Tietotekniikan insinööriksi valmistunut Koskelin oli vuosina 1994–2008 töissä Nokialla toimien johtotehtävissä Yhdysvalloissa ja Suomessa. Konecranesin palvelukseen Koskelin tuli vuonna 2009 ja oli laajennetun johtoryhmän jäsenenä toimien konsernin tietohallintojohtajana (CIO). Vuonna 2011 Konecranesin tietohallintojohtajana hänet valittiin Suomen seitsemänneksi Vuoden CIO:ksi. Konecranesilta Koskelin siirtyi Koneen tietohallintojohtajaksi vuoden 2015 alussa, josta tehtävästä hän luopui maaliskuussa 2024 ja ryhtyi hallitusammattilaiseksi. == Lähteet == Luokka:Suomalaiset yritysjohtajat Luokka:Nokian henkilöstö Luokka:Vuonna 1970 syntyneet Luokka:Elävät henkilöt
Dagmar Ruin

Dagmar Nathaniel Ruin-Ramsay (11. helmikuuta 1894 Saransk, Venäjä – 20. helmikuuta 1977 Ruotsi) oli suomalainen sairaanhoitaja ja ruotsin kielellä kirjoittanut kirjailija. Hän käytti myös nimimerkkejä Syster ja Syster Dagmar. == Ura sairaanhoitajana kotimaassa ja ulkomailla == Dagmar Ruin osallistui sairaanhoitajana ensimmäiseen maailmansotaan, Suomen sisällissotaan ja Viron vapaussotaan. Heti Suomen sisällissodan jälkeen Dagmar Ruin alkoi järjestää virkistystoimintaa valkoisen puolen invalideille. Hän ohjasi myös lääkintäkoulutusta ja varustustusta yhteistyössä suojeluskuntien ylilääkärin kanssa. Ruinin johdolla valmistettiin erilaisia tarvikkeita ja instrumentteja. Ruin siirtyi vuosiksi 1922-1924 suojeluskuntien yliesikunnan palkkalistoille. Ruin asui myöhemmin 1920-luvulla jonkin aikaa Yhdysvalloissa jääkärien sairaanhoitajana toimineen Saara Rampasen luona. Dagmar Ruin työskenteli newyorkilaisessa sairaalassa ja tutustui muun muassa Jane Addamsiin ja Henry Fordiin. Dagmar Ruin meni naimisiin 1928 Johan Ronald Ramsayn kanssa. Hän kirjoitti 1960-luvun alussa kolme muistelmateosta. == Teoksia == Nimellä Dagmar Ruin: * Fången. Söderström, Helsingfors 1920 Nimellä Dagmar Ruin- Ramsay: * Jag berättar om Clara och Henry Ford : utgives till förmån för Pro- Patria hemmet för krigsoffer. Författaren, Borgå 1948 * Sägen och sanning kring en skånegård - Engeltofta. Söderström, Helsingfors 1961 * Mina ryska år. Söderström, Helsingfors 1962 * Bland frihetshjältar och dollarfurstar. Söderström, Helsingfors 1963 Nimimerkillä Syster Dagmar: * Heliga legender ; av Syster Dagmar. Utgives till förmån för krigets offer. Helsingfors 1934 Nimimerkillä Syster: * Där kriget går fram. Söderström, Helsingfors 1916, 2. uppl. 1917 * Vid lägereldar : en bok om "mörka själar". Söderström, Helsingfors 1917 * Till Gröna-bataljonen 1. Söderström, Helsingfors 1919 * Till Gröna-bataljonen 2 : Över isarna. Söderström, Helsingfors 1919 == Lähteet == * == Viitteet == == Aiheesta muualla == * Dagmar Ruin-Ramsay : Retkeily vanhassa pitäjässä, Helsingin Sanomat, 27.03.1938, nro 83, s. 33, Kansalliskirjaston digitaaliset aineistot Luokka:Suomenruotsalaiset kirjailijat Luokka:Lotta Svärd -järjestössä vaikuttaneet henkilöt Luokka:Suomalaiset sairaanhoitajat Luokka:Suomen sisällissodan valkoiset Luokka:Vuonna 1894 syntyneet Luokka:Vuonna 1977 kuolleet
Garantia

Vakuutusosakeyhtiö Garantia (, ) on takauspalveluihin erikoistunut suomalainen finanssialan yhtiö ja osa suomalaista Taaleri-konsernia. Garantia tarjoaa useita vaihtoehtoisia rahoituskanavia takaamalla eläkelainoja, pankkilainoja ja pääomamarkkinoilta haettua rahoitusta. Garantian palveluihin kuuluvat myös muun muassa jäännösarvotakaukset, sijoitus- ja rahastotakaukset, portfoliotakaukset, asuntolainatakaukset sekä vuokratakaukset Takaamo-palvelun kautta. Garantia on perustettu vuonna 1993 ja sen omistaa Taaleri Oyj, jonka osake on listattu Helsingin pörssiin. == Aiheesta muualla == *Kotisivut *Taaleri Luokka:Suomalaiset vahinkovakuutusyhtiöt
Nokia Asha 300

Nokia Asha 300 on Nokian valmistama kosketusnäytöllä ja numeronäppäimistöllä varustettu matkapuhelin, joka julkistettiin Nokia World 2011-tapahtumassa lokakuussa 2011. Sen hintaluokka on 80–90 euroa alueesta riippuen. == Tietoja == === Käyttöverkot === *GSM/EDGE 850/900/1800/1900 *WCDMA 850/900/1900/2100 === Mitat === *Pituus x leveys x paksuus: 113 × 50 × 13 mm *Paino: 85 grammaa === Näyttö === *Halkaisija: 61 mm (2,4 tuumaa) *Resistiivinen kosketusnäyttö *Resoluutio: QVGA 240 × 320 *262 144 väriä *Tekniikat: TFT, LCD === Muisti === *140 Mt sisäistä muistia *128 Mt RAM-muistia *MicroSD-muistikorttipaikka (tuki enintään 32 Gt korteille) === Kamera === *5 megapikseliä (2 592 × 1 944) *Kiinteä tarkennus *4x zoom *Itselaukaisin *Valokuvaeditori *VGA-videokuvaus (30 kuvaa sekunnissa, 4x zoom, resoluutio 640 × 480) === Virranhallinta === *Valmiusaika GSM: 550 tuntia *Valmiusaika WCDMA: 597 tuntia *Puheaika GSM: 6 tuntia 54 minuuttia *Puheaika WCDMA: 4 tuntia 18 minuuttia *1 110 mAh BL-4U-akku (Li-Ion) *2 mm latausliitäntä === Laitteisto === *1 GHz prosessori === Internetselain === *Nokia OSS Selain *Proxy Browser *CSS 2.0 *WAP 2.0 *HTML 4.0 *XHTML 1.1 ja Basic *JavaScript 1.8 *DOM-tasot 1 ja 2 === Tiedonsiirto === *GPRS *EGPRS *EDGE *3G *HSDPA Cat9 (maks. 10,2 Mbps) *HSUPA Cat5 (maks. 2 Mbps) *Bluetooth 2.1 +EDR *MicroUSB 2.0 High Speed -liitäntä (tiedonsiirto ja lataus) === Ääniominaisuudet === *Tuetut audioformaatit: MP3, AAC, AAC LC, MP4, AAC+, eAAC+, WMA, NRT, MXMF, WAV, NB AMR, WB AMR ja MIDI *3,5 mm audioliitäntä === Viestintä === *Nokia Messaging Service Email 3.0 *Nokia Messaging 3.0 *Tuetut sähköpostiprotokollat: SMTP, IMAP4 ja POP3 *MMS+SMIL === Muut sovellukset === *Nokia Money *Nokia Life Tools *Nokia Kauppa *Esiladattuja Java-pelejä sekä Angry Birds Lite === Muuta === *Läheisyystunnistin *Värivaihtoehdot: grafiitti, punainen, musta ja pinkki == Lähteet == *Nokia Asha 300 specifications - Nokia Europe *Nokia Asha 300 – GSMArena *Nokian uudet Series 40 Asha-puhelimet – Nokia Ääni, Nokian oma blogi *Nokia Asha 300 tarkka tuoteseloste – Nokian omat sivut == Aiheesta muualla == * Nokia Asha 300 * Nokia Asha 300 – Tuki * Käyttöohjeet Asha 300 Luokka:Vuoden 2011 matkapuhelimet
Kukin tyylillään

Kukin tyylillään on Lassi Valtosen ensimmäinen studioalbumi. Albumin on tuottanut Matti Mikkola ja se julkaistiin CD:nä ja LP:nä 26. lokakuuta 2011. Kappalemateriaalia albumille ovat tehneet Matti Johannes Koivu, Marko Haavisto, Topi Saha sekä tuottaja Matti Mikkola ja Asa. Lisäksi albumi sisältää Valtosen version Pelle Miljoonan kappaleesta "Nuoriso sairastaa syöpää". Julkaisuviikollaan albumi nousi iTunes-musiikkipalvelun kymmenen eniten ladatun albumin joukkoon, ja sai myös positiivista palautetta kriitikoilta. Esimerkiksi musiikkilehti Soundin toimittaja Pekka Laine antoi albumille neljä tähteä viidestä. Vuoden 2012 Emma-gaalassa albumi oli myös ehdolla vuoden 2011 parhaaksi popalbumiksi. Albumilta on julkaistu kolme singleä. Ensimmäinen single "Vanhanaikainen" jaettiin radioasemien soittoon syyskuun alussa, ja toinen single "Tuhkaa ja hiekkaa" nostettiin muun muassa YleX:n soittolistalle, ja kappaleesta kuvattiin myös musiikkivideo. Kolmas single "Pispala" jaettiin radioille marraskuun 2011 aikana, ja myös tästä kappaleesta tehtiin musiikkivideo. Albumi ylsi Suomen virallisen listan sijalle 10., ja se ylitti kultalevyyn oikeuttavan, 10 000 myydyn äänitteen rajan 1. joulukuuta 2011. == Kappaleet == # # # # # # # # # # # # == Kokoonpano == * Lassi Valtonen – laulu ja rummut * Thomas Rönholm – rummut * Toni Kulku – perkussiot * Juho Kanervo – basso ja sello * Lasse Sirkko – kontrabasso ja pedalsteel * Jesper Anastasiasis – basso * Nichlas Rehn – sähkö ja akustinen kitara * Juha Kuoppala – piano, urut, rhodes ja mellotron * Matti Johannes Koivu – akustinen kitara, piano ja taustalaulu * Topi Saha – huuliharppu * Aili Järvelä – viulu * Matti Mikkola – kitarat ja koskettimet * Laura Vikstedt – taustalaulu * Lauri Koski – taustalaulu === Tuotanto === * Matti Mikkola – tuottaja, äänittäjä, miksaaja, sovittaja * Petteri Asiala – äänittäjä (Ambience studio) * Arttu Peljo – miksaaja (Fried Music) * Henkka Niemistö – masteroija (Chartmakers) * Jousisovitus: ”Sinun piti kävellä kanssani” Tommi Suutarinen – jousisovitus (kappale 7) == Arvostelut == * Nuorgam: 63/100Nuorgam: Levyarvio * Rumba: Rumba: Levyarvio * Soundi: Soundi: Levyarvio == Lähteet == == Aiheesta muualla == * Luokka:Vuoden 2011 esikoisalbumit Luokka:Lassi Valtosen albumit Luokka:Matti Mikkolan tuottamat albumit
Palatsirantakatu

Palatsirantakatu () on Nevajoen etelärantaa kulkeva rantakatu Pietarissa. Se ulottuu Kutuzovin rantakadulta Amiraliteetin rantakadulle. Siltä pääsee joen poikki Vasilinsaarelle Palatsisiltaa pitkin, ja Petrogradin puolelle Kolminaisuuden siltaa pitkin.Palace Embankment and Winter Palace About Saint Petersburg FIABCI Kadun varrella ovat Eremitaašin rakennukset, Talvipalatsi ja useita muita palatseja. Näihin kuuluvat Suuriruhtinas Vladimirin palatsi ja Novo-Mihailovski Dvorets. == Lähteet == == Aiheesta muualla == Luokka:Pietarin kadut
Danjaq

Danjaq on James Bond -elokuviin keskittynyt holdingyhtiö, joka omistaa tekijän oikeudet Bond-elokuvien tavaramerkeistä ja logoista. Yhtiön nimi tulee Albert R. Broccolin ja Harry Saltzmanin vaimojen etunimien alkukirjaimista. == Katso myös == * EON Productions * United Artists Luokka:Yhdysvaltalaiset holdingyhtiöt Luokka:James Bond
Semjonovštšina

Semjonovštšina () on maalaiskunta ja sen keskuskylä Novgorodin alueen Valdain piirissä Venäjällä. Kunnan pinta-ala on 341 neliökilometriä. Kylässä on vajaat 300 ja kunnassa 900 asukasta (vuonna 2009). Semjonovštšinan kunta rajoittuu pohjoisessa Valdain piirin Ljubnitsan, lännessä Jaželbitsyn ja kaakossa Ivantejevon kuntiin sekä etelässä ja lännessä Demjanskin piiriin. Pinta-alasta 77,6 % on metsää ja 16,5 % maatalousmaata. Keskuskylän lisäksi kuntaan kuuluu 27 kylää: Bojary, Bolšoje Zamošje, Dobrilovo, Domaši, Fišuki, Holmy, Jablonka, Jazvištši, Karpeja, Kirillovštšina, Kopeinik, Kotjaty, Krasivitsy, Kujany, Makuši, Mirohny, Podolskaja, Poivištši, Rutšji, Ryžoha, Sosnino, Sosnitsy, Suhaja Niva, Zaborovje, Zehovo, Žitno ja Zlodari. Semjonovštšinan kautta kulkee Demjanskista M10-valtatielle Jaželbitsyyn johtava maantie. Tärkeimpiä työnantajia ovat julkiset palvelut. 88 % työvoimasta työskentelee kunnan ulkopuolella. Kunnassa toimii lastentarha, koulu ja kaksi ensiapuasemaa. Kulttuurilaitoksia ovat kylien kerhotalot ja kirjastot. Nähtävyyksiin kuuluvat muinaiset hautapaikat ja kulttikivet sekä toisen maailmansodan muistomerkit. ==Lähteet== ==Aiheesta muualla== * Semjonovštšinan kunnan sivusto Luokka:Novgorodin alueen kylät Luokka:Valdain piirin kunnat
Jodhaa Akbar

Jodhaa Akbar on Ashutosh Gowarikerin ohjaama intialainen historiallinen draamaelokuva vuodelta 2008. Päärooleja näyttelevät Hrithik Roshan ja Aishwarya Rai Bachchan. Elokuva kertoo mogulihallitsija Akbarin ja hinduprinsessa Jodhabain rakkaustarinasta. Jodhaa Akbar voitti monia palkintoja ja oli vuoden kuudenneksi eniten tuottanut hindinkielinen elokuva. Se esitettiin Suomessa Rakkautta ja anarkiaa -elokuvafestivaaleilla vuonna 2009. == Näyttelijät == == Soundtrack == == Palkinnot == * Filmfare Awards ** Paras elokuva – Ronnie Screwvala, Ashutosh Gowariker ** Paras ohjaus – Ashutosh Gowariker ** Paras miespääosa – Hrithik Roshan ** Paras sanoitus – Javed Akhtar (”Jashn-E-Bahara”) ** Paras taustamusiikki – A. R. Rahman * Screen Awards ** Paras elokuva – Ronnie Screwvala, Ashutosh Gowariker ** Paras miespääosa – Hrithik Roshan ** Paras taustamusiikki – A. R. Rahman ** Paras koreografia – Raju Khan (”Khwaja Mere Khwaja”) ** Paras ohjaus – Ashutosh Gowariker ** Paras naispääosa (yleisön valinta) – Aishwarya Rai Bachchan * Stardust Awards ** Vuoden tähti – Hrithik Roshan ** Unelmaohjaaja – Ashutosh Gowariker ** Uusi uhka – Nikitin Dheer * International Indian Film Academy Awards ** Paras elokuva – Ronnie Screwvala, Ashutosh Gowariker ** Paras ohjaus – Ashutosh Gowariker ** Paras miespääosa – Hrithik Roshan ** Paras musiikki – A. R. Rahman ** Paras sanoitus – Javed Akhtar (”Jashn-E-Bahara”) ** Paras mieslaulaja – Javed Ali (”Jashn-E-Bahara”) ** Paras lavastus – Nitin Chandrakant Desai ** Paras taustamusiikki – A. R. Rahman ** Paras puvustus – Neeta Lulla ** Paras leikkaus – Ballu Saluja ** Paras maskeeraus – Madhav Kadam == Lähteet == == Aiheesta muualla == * Virallinen sivusto * * Luokka:Vuoden 2008 intialaiset elokuvat Luokka:Hindinkieliset elokuvat Luokka:Intialaiset elämäkertaelokuvat Luokka:Intialaiset historialliset elokuvat Luokka:Intialaiset romanttiset draamaelokuvat Luokka:Ashutosh Gowarikerin ohjaamat elokuvat
Elmo

Elmo voi tarkoittaa seuraavia: * Elmo, miehen etunimi * Elmo, kirjailija Juhani Peltosen luoma fiktiivinen urheilijasankari *Elmo, suomalainen urheiluaiheinen kuukausilehti * Elmo, television visailuohjelma * Elmo, nukkehahmo tv-sarjassa Seesamtie * Elmo, Iiro Rantalan albumi
Lantaanioksidi

Lantaanioksidi (La2O3) on lantaanin oksidi. Yhdistettä voidaan käyttää muun muassa parantamaan lasin optisia ominaisuuksia. == Ominaisuudet ja valmistus == Lantaanioksidi on jauhemaista valkoista kiinteää ainetta. Se liukenee vain hyvin vähän veteen ja vesiliuoksissa muodostuu lantaanihydroksidia (La(OH)3). Lantaanioksidi on harvinaisten maametallien oksideista emäksisin. Lantaanioksidia muodostuu muun muassa kuumennettaessa lantaanihydroksidia, -karbonaattia tai -oksalaattia. Lantaanioksidista voidaan valmistaa myös ohutkalvoja esimerkiksi ALD-menetelmällä. Ohutkalvoissa prekursorina on usein jokin β-diketonaattiyhdiste, kuten lantaanitetrametyyliheptaanidionaatti. Ohutkalvoissa lantaanioksidi voi olla kidemuodoltaan kuutiollisena tai heksagonaalisena riippuen ohutkalvojen kasvatuslämpötilasta. Lantaanioksidiohutkalvoja voidaan valmistaa myös höyrystämällä käyttäen elektronisuihkua tai pulssilasereita tai ruiskutekniikalla. == Käyttö == Lantaanioksidi parantaa lasin taitekerrointa ja vähentää dispersiota lasissa. Optisessa lasissa lantaanioksidia voi olla lisättynä jopa 40%. Yhdiste parantaa myös lasin emäskestävyyttä. Lisäksi yhdistettä voidaan käyttää valmistettaessa fluoresoivia väriaineita ja teknisiä keraameja. Lantaanioksidi myös stabiloi alumiinioksidia, mikä parantaa alumiinioksidin kestävyyttä katalyyttinä. == Lähteet == == Aiheesta muualla == *ChemBlink: Lanthanum oxide Luokka:Oksidit Luokka:Lantaaniyhdisteet
Maarit Peltomaa

Maarit Anneli Peltomaa (s. 10. syyskuuta 1964 Tampere) on suomalainen näyttelijä. Hän valmistui ylioppilaaksi Kalevan lukiosta vuonna 1984. Teatterikorkeakoulussa hän opiskeli vuosina 1985–1989 josta valmistui teatteritaiteen maisteriksi. Peltomaa on uransa aikana näytellyt teattereissa, televisiossa, elokuvissa, tv-mainoksissa, sekä radiossa. Häntä on nähty eritoten Lauri Törhösen ja Tapio Piiraisen elokuvissa. Näyttelijätöidensä lisäksi hän on toiminut ohjaajana, näyttelijätyön lehtorina, käsikirjoittajana, tuottajana, juontajana sekä kouluttajana. ==Filmografia== Vuosi Elokuva / TV-elokuva / Lyhytelokuva Rooli 1988 Ihmiselon ihanuus ja kurjuus Lemmikki 1989 Insiders lesbo 1989 Kuhmon huumaa Anne Perälä 1994 Meno paluu 1997 Siivoton juttu Tuula Vekkilä 1998 Poliisin poika Marjaana 1999 Kulkuri ja joutsen nainen Olavi Virran pöydässä 2000 Sano Oili vaan rouva Sarastus 2008 Suuri performanssi Tiina Sjögren 2012 Punainen nauha nainen tansseissa / hammashoitaja Vares – Uhkapelimerkki Irene 2017 Rakkaus ja laki: Lähimmäisenrakkaus kiinteistönvälittäjä ===Televisio - ja nettisarjat=== Vuosi Televisiosarja Rooli 1989 Seitsemän veljestä 1991 Matkalaukkukostaja Esteri Keppilä 1996 Pimeän hehku Sirpa Savolainen 1998–1999 Klubi Anna Karilo 2002 Kotikatu viestintäjohtaja Heidi Repo 2004 Nollatoleranssi Anneli Linna-Virta 2005 Kylmäverisesti sinun Lady Victoria 2017 Pihlajakadun tuhmat tädit äiti Gunilla ==Teatterikiinnitykset== * Kajaanin kaupunginteatteri, 1989–1991 * Lahden kaupunginteatteri, 1991–1993 * Tampereen Työväen Teatteri, 1993–1995 * Turun kaupunginteatteri, 1995–1997 * Lappeenrannan kaupunginteatteri, 1998–2000 * Teatteri Imatra, 2000–2001 * Hämeenlinnan kaupunginteatteri, vierailija, 2010 * Lahden kaupunginteatteri, vierailija 2013 * Kajaanin kaupunginteatteri 2017 ==Lähteet== * * ===Viitteet=== ==Aiheesta muualla== * * * Kotisivu Luokka:Suomalaiset näyttelijät Luokka:Vuonna 1964 syntyneet Luokka:Elävät henkilöt
David Murray

David Murray on useamman henkilön nimi: *David Murray, skotlantilainen kilpa- autoilija *David Murray, Ranskassa asuva yhdysvaltalainen saksofonisti *David Murray, skotlantilainen taidemaalari *David Murray, Iron Maidenin kitaristi
Nikolai Saksonov

Nikolai Nikolajevitš Saksonov (, 6. tammikuuta 1923 Serga, Permin kuvernementti, Venäjän SFNT, Neuvostoliitto – 2. marraskuuta 2011 Elektrouglin esikaupunkialue) oli Neuvostoliittoa edustanut painonnostaja, olympiamitalisti, maailman- ja euroopanmestari. Saksonov saavutti sarjan 60 kg olympiahopeaa Helsingissä 1952. Lisäksi hän voitti maailmanmestaruuden Tukholmassa 1953.http://sports123.com/wei/mw-60.html Näiden kahden mitalin ohella hän saavutti kaksi EM-mitalia.http://sports123.com/wei/me-60.html Saksonovin onnistui nostaa urheilu-urallaan myös useita maailmanennätyksiä. Saksonov kuoli 88-vuotiaana 2. marraskuuta 2011.http://www.lifenews.ru/news/73626 == Lähteet == * Nikolay Saksonov Biography and Olympic Results Olympics at Sports-Reference.com === Viitteet === Luokka:Neuvostoliittolaiset painonnostajat Luokka:Neuvostoliittolaiset olympiamitalistit Luokka:Vuonna 1923 syntyneet Luokka:Vuonna 2011 kuolleet
David Murray (saksofonisti)

David Murray (s. 19. helmikuuta 1955) on yhdysvaltalainen jazzmuusikko. Hänen soittimensa on saksofoni.Uusitorppa, Harri: Tampere Jazz Happening, Saksofonisti eläytyy balladilaulajaksi. 4.11.2012. Murray esittää yhtyeensä David Murray Cuban Ensemblen kanssa muun muassa Nat King Colen levyttämiä kappaleita. Murray asuu Pariisissa ohjelmatoimistoa pitävän vaimonsa kanssa. Murray vieraili Tampere Jazz Happeningissä marraskuussa 2011. Pori Jazz -festivaaleilla Murray on vieraillut kvartetteineen 1983 ja 1991 sekä David Murray Big Bandin johtajana 1999. Turun jazztapahtumassa Murray esiintyi Power Quartet -yhtyeensä kanssa helmikuussa 1999. ==Lähteet== == Aiheesta muualla == Luokka:Yhdysvaltalaiset jazzsaksofonistit Luokka:Vuonna 1955 syntyneet Luokka:Elävät henkilöt
Kanadanvuokko

Kanadanvuokko eli kanadanisovuokkoHämet-Ahti, L., Kurtto, A., Lampinen, R., Piirainen, M., Suominen, J., Ulvinen, T., Uotila., P. & Väre, H. 2005: Lisäyksiä ja korjauksia Retkeilykasvion neljänteen painokseen – Lutukka 21:41–85. (Anemonidium canadense, syn. Anemone canadensis)Lampinen, R. & Lahti, T. 2011: Kasviatlas 2010: Hakusana Anemonidium. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 29.12.2011. on suurikokoinen, Pohjois-Amerikasta kotoisin oleva leinikkikasvi. == Ulkonäkö ja koko == Monivuotinen kanadanvuokko kasvaa 30–70 cm pitkäksi. Varsi on pysty, yläosastaan haarainen ja tiheäkarvainen. Juurakko on vankka. Pitkäruotisia aluslehtiä on tavallisesti kaksi kappaletta. Lehden lapa on munuaismainen, 3–5-jakoinen, liuskat 2–3-halkoisia, hampaisia ja suippoja. Ruodittomat varsilehdet ovat vastakkain tai kolmen kiehkurana. Varsilehdet ovat aluslehtiä pienempiä. Kukat ovat yksittäin varren tai haarojen päissä. Kukkaperä on pituudeltaan jopa 12 cm pitkä. Kukat ovat 2–4 cm leveitä. Kehä on teriömäinen, valkoisia kehälehtiä viisi kappaletta. Suomessa kanadanvuokko kukkii kesä- elokuussa. Hedelmistössä on karvaisia, 8 mm pitkiä otakärkisiä pähkylöitä. Kanadanvuokko on myrkyllinen kasvi.Retkeilykasvio 1998, s. 71, 74. == Levinneisyys == Kanadanvuokko on alun perin kotoisin Pohjois-Amerikasta. Laji on levinnyt Eurooppaan villiintyneenä koristekasvina. Suomessa kanadanvuokko on harvinainen viljelyjäänne, jota voi tavata eri puolilla Etelä- ja Keski- Suomea Oulun korkeudelle saakka.Retkeilykasvio 1998, s. 74.Lampinen, R. & Lahti, T. 2011: Kasviatlas 2010: Kanadanvuokon levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 4.11.2011. == Elinympäristö == Villiintynyttä kanadanvuokkoa voi tavata puistoissa, pientareilla ja teidenvarsilla.Suuri Pohjolan kasvio 2005, s. 173. == Käyttö == Kanadanvuokkoa kasvatetaan Euroopassa koristekasvina. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == * Kasviatlas 2020: Kanadanvuokon (Anemonidium canadense) levinneisyys Suomessa. *Suomen Lajitietokeskus: Kanadanvuokko (Anemonidium canadense) *Puutarha.net: Kanadanvuokko Anemonidium canadense *ITIS: Anemone canadensis *United States Department of Agriculture (USDA): Anemone canadensis Luokka:Leinikkikasvit Luokka:Myrkylliset kasvit
Pareidolia

Pareidolia on kognitiivinen vinouma, jossa epämääräiset ja satunnaiset aistihavainnot muokkaantuvat yksilön mielessä selkeiksi ja merkityksellisiksi.http://www.skepdic.com/pareidol.html Tyypillisesti pareidolia-ilmiö koskee kasvojen näkemistä, mutta ei rajoitu siihen. Pareidolia koskee myös kuuloaistia. ==Lähteet== == Aiheesta muualla == Luokka:Kognitiiviset vinoumat Luokka:Harhat
Kaatopaikkarata

Kaatopaikkarata on kiertorata muutama sata kilometriä geosynkronisen radan ulkopuolella, jonne parkkeerataan esimerkiksi käytöstä poistetut tietoliikennesatelliitit. Siellä olevat satelliitit eivät voi törmätä toimiviin satelliitteihin. ==Aiheesta muualla == *Graveyard orbit Luokka:Taivaanmekaniikka
Tyyne Raunio

Tyyne Raunio on vuonna 2006 perustettu suomalainen rockyhtye. Yhtye allekirjoitti levytyssopimuksen Dynasty Recordings -levy-yhtiön kanssa vuonna 2008. Yhtyeen jakelusta ja promootiosta vastaa EMI. Vuonna 2010 yhtye julkaisi debyyttialbuminsa Olet kaunishttp://www.emi.fi/artistit/391/tyyne_raunio. Levyltä julkaistiin neljä singleä: "Ääriviivat", "Sivullinen", "Olet kaunis" ja "Jään päällä lunta". "Sivullinen"-kappaleesta julkaistiin musiikkivideohttp://www.emi.fi/jukebox/play/1417/sivullinen. Kesällä 2011 yhtye aloitti äänitykset tuottaja Jyrki Tuovisen kanssahttp://www.dynastyhelsinki.fi/fi/tyyne_raunio/ . == Julkaisut == * Olet kaunis (levy, 2010) * Rakkaus, kaipuu & kuolema (EP, 2016) * Tänään on hyvä päivä (single, 2017) == Jäsenet == * Lauri Tanskanen – laulu * Jussi Nikula – kitara * Tommi Kotkamaa – basso * Juha Räsänen – rummut == Lähteet == == Aiheesta muualla == * Haastattelussa Tyyne Raunio Luokka:Suomalaiset rockyhtyeet
Renan Bressan

Renan Bardini Bressan (s. 3. marraskuuta 1988 Tubarão, Brasilia) on valkovenäläinen jalkapalloilija. Hän edustaa venäläistä Alania Vladikavkazia ja on pelipaikaltaan keskikenttäpelaaja. == Ura == Bressan siirtyi valkovenäläiseen Gomeliin huhtikuussa 2007. Kahden ja puolen vuoden jälkeen tammikuussa 2010 hän siirtyi BATE:n. Hän oli kaudella 2010 Valko-Venäjän pääsarjan paras maalintekijä 15 osumallaan. == Lähteet == * * == Aiheesta muualla == * Renan Bressanin esittely FK BATE:n virallisella sivustolla Luokka:Valkovenäläiset jalkapalloilijat Luokka:Vuonna 1988 syntyneet Luokka:Elävät henkilöt
Olet kaunis

Olet kaunis on Tyyne Raunio -yhtyeen esikoisalbumi. Levyn julkaisi Dynasty Recordings / EMI 22. syyskuuta 2010EMI: Julkaisut -> Olet kaunis. Levyltä julkaistiin neljä singleä: ”Ääriviivat”, ”Sivullinen”, ”Olet kaunis” ja ”Jään päällä lunta”, joista kappaleesta ”Sivullinen” kuvattiin musiikkivideo.EMI: Jukebox -> Sivullinen Videon ohjasi Juha Lankinen. == Kappaleet == # # # # # # # # # # # # == Kokoonpano == ;Yhtye * Lauri Tanskanen – laulu * Tommi Kotkamaa – basso * Jussi Nikula – rummut, kitara (kappaleet 3–6 ja 8–12) \+ * Jere Haakana – kitara (kappaleet 1, 2, 6, 7, 10 & 11) ;Tuotanto * Antti Eräkangas – tuottaja, miksaaja * Svante Forsbäck – masteroija == Arvostelut == * Soundi: Soundi: Levyarvio == Lähteet == Luokka:Suomalaiset rockalbumit Luokka:Vuoden 2010 esikoisalbumit
TIR

TIR eli Transport International Routier on rahtiliikenteessä käytetty lyhenne Ranskassa tehdystä yleissopimuksesta, jonka tavoitteena on tavaroiden keskeytyksetön kuljettaminen maiden välillä samalla, kun kauttakulkumaan tulliviranomaisille suodaan maksimaaliset turvatakuut. Käytännössä TIR- merkityt kuljetukset siis ohittavat normaalit tullimuodollisuudet. Tämä nopeuttaa ja helpottaa kansainvälistä tavaraliikennettä. ==TIR-yleissopimus== TIR-carnet'isiin merkittyjen tavaroiden kansainvälistä kuljetusta koskeva tulliyleissopimus tehtiin Genevessä 14. marraskuuta 1975. Maantiekulkuneuvoilla tapahtuvaa kuljetusmenettelyä varten luotiin säännöksiä kansainvälisen kauppavaihdon yhdenmukaisuuden kehittämiseksi. ==Lähteet== Luokka:1900-luvun kansainväliset sopimukset Luokka:Lyhenteet
Lopen yläkoulu ja lukio

Lopen yläkoulu ja lukio on Lopen kirkonkylässä sijaitseva yläkoulu- ja lukio- opetusta tarjoava oppilaitos. Oppilaitos on Lopen ainoa, joka tarjoaa molempia samoissa tiloissa ja yhteisissä päärakennuksissa. Yläkoulussa on oppilaita yli 300 ja lukiossa opiskelijoita 60. Lukio aloitti toimintansa vuonna 1995. Päärakennuksia on kaksi: A-talo ja B-talo. Viisikymmentä vuotta vanha B-talo purettiin vuoden 2010 aikana sillä välin kun viereen rakennettiin uusi kaksikerroksinen koulurakennus. Nykyinen A-talo on rakennettu vuonna 1964, mutta remontoitu 2000-luvulla. Yhdessä Lopen kirkonkylän alakoulun kanssa ne muodostavat Lopen koulukeskuksen, joka käsittää yli 600 opetuksessa olevaa. Koulukeskuksessa sijaitsee lisäksi Elmolan liikuntasali sekä ulkoliikuntakentät. Oppilaitos nousi uutisiin toukokuussa 2018, kun koululla tapahtui tietovuoto yksi päivä ennen EU:n yleisen tietosuoja-asetuksen voimaantuloa. ==Lähteet== Luokka:Suomen peruskoulut Luokka:Lopen rakennukset ja rakennelmat
Janus Records

Janus Records oli vuosina 1970–79 toiminut yhdysvaltalainen levy-yhtiö, GRT Recordsin alamerkki. Sille kuuluneita esiintyjiä olivat muun muassa Mungo Jerry, The Whispers ja Ray Stevens. Brittiläisistä yhtyeistä Janus julkaisi muun muassa Camelin ja Judas Priestin julkaisuja. Vuosina 1970–75 yhtiö jakeli myös Westbound Recordsin albumeja, ja lisäksi Barnaby Recordsin vastaavia vuosina 1974–79. Luokka:Yhdysvaltalaiset levy-yhtiöt
Cronopio

Cronopio on hävinnyt nisäkässuku, joka tunnetaan Argentiinan Río Negron seuduilta. Supplementary information Cronopio dentiacutus on aiemmin tuntemattoman lajin fossiili, jonka on sanottu muistuttavan animaatioelokuvan Ice Age sapelihampaista oravaa. Se on pienikokoinen nisäkäs, jolla on hyvin pitkät hampaat, kapea kuono ja suuret silmäkuopat. Ulkomuodon perusteella on oletettu, että se on liikkunut pimeällä ja välttänyt näin saalistajat.Sapelihammasoravan fossiili kuin Ice Age -elokuvista, Yle.fi/Uutiset viitattu 5.11.2011 ==Kuvaus== Cronopio tunnetaan holotyypistä MPCA PV 45, joka on osittainen kallo, sekä näytteistä MPCA PV 450, osittainen vasen alaleuka, josta hampaat ovat vahingoittuneet, sekä MPCA PV 453, epätäydellinen kallo, jossa on melko täydellinen oikea alaleuka, josta puuttuu osa hampaista. Kaikki näytteet ovat peräisin La Buitreran seudulta, Neuquénin ryhmän Candelerosin muodostumasta, ajallisesti myöhäisen liitukauden Cenomanum-vaiheesta, noin 100–96 miljoonaa vuotta sitten. ==Nimi== Cronopion ovat nimenneet Guillermo W. Rougier, Sebastián Apesteguía ja Leandro C. Gaetano vuonna 2011 Sen tyyppilaji on Cronopio dentiacutus. Suku on nimetty argentiinalaisen kirjailijan Julio Cortázar teoksessa esiintyvän kuvitteellisten hahmojen cronopioiden mukaan. == Fylogenia == Rougier, Wible, Beck ja Apesteguía (2012) tutkimuksen mukaan: ==Lähteet== Luokka:Esihistorialliset nisäkkäät
Gervasio Gestori

Gervasio Gestori (1. helmikuuta 1936 – 6. tammikuuta 2023) oli italialainen roomalaiskatolinen piispa. Hänet vihittiin papiksi 28. kesäkuuta 1959 ja nimitettiin San Benedetto del Tronto-Ripatransone-Montalton hiippakunnan piispaksi 21. kesäkuuta 1996. Piispaksi vihkiminen seurasi 7. syyskuuta. Pääkonsekraattorina toimi Carlo Maria Martini, jota avustivat Giuseppe Chiaretti ja Bernardo Citterio.Catholic-Hierarchy.org: Bishop Gervasio Gestori == Lähteet == Luokka:Italialaiset piispat Luokka:Katoliset piispat Luokka:Vuonna 1936 syntyneet Luokka:Vuonna 2023 kuolleet